Арыҫланов Ҡунаҡҡужа Әмирбай улы

Ҡунаҡҡужа Әмирбай улы Арыҫланов (1778—?) — хәрби эшмәкәр. 1807 йылғы Рус-прусс-француз һуғышында ҡатнашыусы.

 Биографияһы 

Ҡунаҡҡужа Әмирбай улы Арыҫланов Ырымбур губернаһы Үҫәргән улусы (хәҙерге Ырымбур өлкәһе ) Ибраһим ауылында йәшәгән. Рус һәм төрки телдәрендә уҡый-яҙа белгән.

1798 йылдың 5 ғинуарынан — казак булып хеҙмәт итә. 1799, 1800, 1803 һәм 1817 йылдарҙа Ырымбур сик һыҙығында хеҙмәт итә. 1804 йылда казактарҙы тынысландырыу өсөн мең кешенән торған команда составында Уральскиға ебәрелә.

1807 йылда 1-се Башҡорт полкы составында Рус-прусс-француз кампанияһында ҡатнаша.

1807 йылдың 15 декабренән — писарь, 1815 йылдың 11 майынан — дистанция башлығы булып хеҙмәт итә.

1819 йылдың 8 мартында зауряд-есаул званиеһын ала, 1828 йылдың 11 мартында 14 класслы чиновниктарға күтәрелә.

1829 йылдың 22 майынан кантон башлығы булып хеҙмәт итә, 1832 йылдың 16 июлендә поход чиновнигы вазифаһына күсерелә.

1835 йылдың майынан 1837 йылдың 11 мартына ҡәҙәр Ырымбур ваҡытлы земство судында депутат була.

 Ғаиләһе 
Ҡатындары — Биксолтан, Мәғүбә, Сәлимә һәм Имилбикә; улдары — Ибраһим, Ишмөхәмәт, Садыҡ һәм Сабит; ҡыҙҙары — Ғәбиҙә һәм Хәлиҙә.

 Иҫкәрмәләр 

 Әҙәбиәт 





Категория:Фридланд янындағы алышта ҡатнашыусылар